
		Projektas
PANEVĖŽIO RAJONO SAVIVALDYBĖS TARYBA 

SPRENDIMAS
DĖL PANEVĖŽIO RAJONO SAVIVALDYBĖS TARYBOS 2019 M. SPALIO 31 D. SPRENDIMO NR. T-214 „DĖL PANEVĖŽIO RAJONO SAVIVALDYBĖS ILGALAIKIO MATERIALIOJO TURTO VIEŠO NUOMOS KONKURSO IR NUOMOS BE KONKURSO ORGANIZAVIMO IR VYKDYMO TVARKOS APRAŠO PATVIRTINIMO“ PAKEITIMO

2021 m. rugpjūčio 26 d. Nr. T-
Panevėžys  

	Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, Savivaldybės taryba n u s p r e n d ž i a:
Pakeisti Panevėžio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašą, patvirtintą Panevėžio rajono savivaldybės tarybos 2019 m. spalio 31 d. sprendimu Nr. T-214 „Dėl Panevėžio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“:
1. Pakeisti 2 punktą ir jį išdėstyti taip:
„2. Apraše vartojamos sąvokos suprantamos taip, kaip jos apibrėžtos arba yra vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme (toliau – Įstatymas) ir kituose teisės aktuose.“.
2. Pakeisti 5 punktą ir jį išdėstyti taip:
„5. Nuompinigiai už savivaldybės turto, kurį patikėjimo teise valdo savivaldybės institucijos, įstaigos ir organizacijos, nuomą pervedami į savivaldybės biudžetą.“.
3. Pakeisti 8 punktą ir jį išdėstyti taip:
„8.  Savivaldybės turtas gali būti išnuomotas ne ilgesniam kaip 10 metų laikotarpiui (įskaitant nuomos termino pratęsimą), išskyrus atvejus, kai įstatymai, tarptautinės sutartys ar tarptautiniai susitarimai nustato kitaip, taip pat atvejus, kai savivaldybės turtas išnuomojamas įgyvendinant valstybei svarbius ekonominius arba regioninės svarbos projektus, nuomos laikotarpį nustatant atsižvelgiant į projekto investicijų grąžą ir projekto veiklos pobūdį. Savivaldybės trumpalaikis materialus turtas gali būti išnuomojamas kartu su savivaldybės ilgalaikiu materialiuoju turtu, jeigu tuo siekiama užtikrinti efektyvią savivaldybės ilgalaikio materialiojo turto nuomą. Pasibaigus nuomos terminui, su nuomininku, visiškai įvykdžiusiu pagal nuomos sutartį prisiimtus įsipareigojimus, nuomos sutartis gali būti atnaujinta Lietuvos Respublikos civilinio kodekso nustatyta tvarka.“.
4. Papildyti 81 punktu ir jį išdėstyti taip:
„81. Savivaldybės viešosios sveikatos priežiūros įstaigos joms pagal patikėjimo sutartį perduotą savivaldybės turtą gali nuomoti šiame Apraše nustatyta tvarka.“.
5. Pakeisti 10 ir 11 punktus ir juos išdėstyti taip:
„10. Sprendimą dėl savivaldybės turto nuomos viešo nuomos konkurso būdu priima Panevėžio rajono savivaldybės taryba, o konkursus organizuoja šio turto valdytojai.  
11. Kai išnuomojama ne daugiau kaip 10 kv. m nekilnojamojo turto ploto (kopijavimo, dauginimo, kavos, vandens ar maisto aparatams pastatyti, mobiliojo ryšio antenoms įrengti ir kitoms panašioms reikmėms) sprendimą dėl savivaldybės turto nuomos viešo nuomos konkurso būdu priima Panevėžio rajono savivaldybės administracijos direktorius (toliau – Savivaldybės administracijos direktorius), o konkursus organizuoja šio turto valdytojai.“.
6. Papildyti 111 punktu ir jį išdėstyti taip:
„111.  Savivaldybės turto valdytojas, teikdamas Panevėžio rajono savivaldybės tarybai ar Savivaldybės administracijos direktoriui prašymą sprendimo projektui parengti dėl ilgalaikio turto nuomos viešojo konkurso būdu, prašyme privalo nurodyti: nuomojamo turto ir jo identifikavimo duomenis, turto naudojimo paskirtį, nuomos terminą, pradinį turto nuompinigių dydį ir kitas nuomos ar nuomos organizavimo sąlygas.“.
7. Pakeisti 13, 14 ir 15 punktus ir juos išdėstyti taip:
„13. Viešajam turto nuomos konkursui organizuoti turto valdytojas sudaro nuolatinę arba laikiną turto nuomos konkurso komisiją (toliau – komisija). Komisija sudaroma iš ne mažiau kaip 3 narių – turto valdytojo darbuotojų. Komisijos narys, kuriam netaikomas Lietuvos Respublikos viešųjų ir privačių interesų derinimo įstatymas, privalo nusišalinti nuo dalyvavimo turto nuomos konkurso procese, jeigu jis asmeniškai suinteresuotas turto nuomos konkurso rezultatais.
14. Viešą turto nuomos konkursą komisija gali inicijuoti Panevėžio rajono savivaldybės tarybai ar Savivaldybės administracijos direktoriui priėmus sprendimą dėl turto nuomos. 
15. Vadovaudamasi Savivaldybės tarybos sprendimu ar Savivaldybės administracijos direktoriaus įsakymu, komisija tvirtina turto viešo nuomos konkurso sąlygas, kuriose turi būti nurodyta:
15.1. turto valdytojo, kuris organizuoja viešąjį nuomos konkursą, pavadinimas, adresas juridinio asmens kodas;
15.2. informacija apie nuomojamą turtą (turto pavadinimas, adresas (nurodomas tik nekilnojamojo turto adresas), kiti turto identifikavimo duomenys);
15.3. turto naudojimo paskirtis ir turto naudojimo ypatumai (veiklos, kuriai galės (turės) būti naudojamas išnuomojamas turtas, pobūdis);
15.4. pradinis turto nuompinigių dydis be pridėtinės vertės mokesčio (toliau – PVM) ar su juo (jeigu turto valdytojas yra PVM mokėtojas ir jeigu teisės aktų nustatyta tvarka PVM turi būti skaičiuojamas); 
15.5. nuompinigių mokėjimo tvarka;
15.6. informacija apie delspinigius už nuomininko praleistą nuomos mokesčio mokėjimo terminą; 
15.7. turto nuomos sutarties trukmė (terminas), turto perdavimo ir priėmimo terminas (jeigu reikia ilgesnio nei 3 darbo dienų termino);
15.8. konkurso dalyvių registravimo ir nuomos konkursui skirtų dokumentų priėmimo vieta (adresas, kabineto numeris, komisijos nario arba turto valdytojo įgalioto atstovo vardas, pavardė, telefono numeris, elektroninio pašto adresas);
15.9. konkurso dalyvių registravimo ir nuomos konkursui skirtų dokumentų priėmimo, pabaigos terminas (data ir laikas); nuomos konkursui skirtų dokumentų priėmimo terminas negali būti trumpesnis negu 10 kalendorinių dienų nuo nuomos konkurso paskelbimo spaudoje;
15.10. konkurso dalyvio pradinio įnašo dydis, jo sumokėjimo terminas ir turto valdytojo sąskaitos, į kurią turi būti sumokėtas pradinis įnašas, rekvizitai; savivaldybės turtą išnuomojant iki vienų metų laikotarpiui, konkurso dalyvio pradinis įnašas negali būti mažesnis kaip vieno mėnesio pradinio turto nuompinigių dydžio suma, o turtą išnuomojant ilgesniam kaip vienerių metų laikotarpiui – 3 mėnesių pradinio savivaldybės turto nuompinigių dydžio suma; pradinis įnašas turi būti sumokėtas prieš atvykstant registruotis konkurso dalyviu;
15.11. turto apžiūros sąlygos (asmens, atsakingo už turto apžiūrą, vardas, pavardė, telefono numeris, elektroninio pašto adresas, turto apžiūros data ir laikas);
15.12. komisijos posėdžio vieta, data ir tikslus laikas;
15.13. dokumentai, kuriuos konkurso dalyvis privalo pateikti nuomos konkursui (pagal Aprašo 17 punktą); 
15.14. kita informacija ir (arba) papildomi reikalavimai, kuriuos turto nuomininkas ir konkurso laimėtojas turės atitikti ir (arba) įgyvendinti, iki bus sudaryta nuomos sutartis ir (arba) nuomos sutarties įgyvendinimo laikotarpiu.“.
8. Pakeisti 27 punktą ir jį išdėstyti taip:
„27. Konkurso laimėtoju pripažįstamas konkurso dalyvis, pasiūlęs didžiausią savivaldybės turto nuompinigių dydį. Jeigu tokį pat (didžiausią) nuompinigių dydį pasiūlo keli konkurso dalyviai, konkurso vykdymo terminas tokį pat (didžiausią) dydį pasiūliusiems dalyviams pratęsiamas dviem darbo dienoms ir jiems pasiūloma pateikti naują pasiūlymą su didesne kaina. Konkurso laimėtoju pripažįstamas konkurso dalyvis, per konkurso pratęsimo laikotarpį  pasiūlęs didžiausią savivaldybės turto nuompinigių dydį. Jeigu per konkurso pratęsimo laikotarpį konkurso dalyviai nepateikia pasiūlymo su didesne kaina, konkurso laimėtoju pripažįstamas dalyvis, anksčiau įregistruotas nuomos konkurso dalyvių registracijos byloje.“. 
9. Pakeisti 38–45 punktus ir juos išdėstyti taip:
  38. Savivaldybės turtas be konkurso gali būti išnuomojamas tik Įstatymo 15 straipsnio             2 dalyje nustatytais atvejais.
39. Sprendimą išnuomoti savivaldybės turtą be konkurso priima Savivaldybės administracijos direktorius, jo nesant – Savivaldybės administracijos direktoriaus pavaduotojas.
40. Sprendime išnuomoti savivaldybės turtą be konkurso turi būti nurodyta:
40.1. informacija apie nuomojamą turtą (turto pavadinimas, adresas (nurodomas tik nekilnojamojo turto adresas) ir kiti turto identifikavimo duomenys);
40.2. turto naudojimo paskirtis ir ypatumai (veiklos, kuriai galės (turės) būti naudojamas išnuomojamas turtas, pobūdis);
40.3. nuompinigių dydis;
40.4. nuomos terminas.
41.  Fiziniai arba juridiniai asmenys (toliau – asmenys), norintys išsinuomoti savivaldybės turtą be konkurso, turto valdytojui pateikia:
41.1. paraišką, kurioje turi būti nurodyta:
41.1.1. fizinio asmens ar jo įgalioto asmens vardas, pavardė, gyvenamosios vietos adresas ir asmens kodas, nurodant, kad paraišką pateikusio asmens duomenys gali būti panaudoti tik sudarant paraiškoje nurodyto turto nuomos sutartį (šie reikalavimai taikomi fiziniams asmenims), pavadinimas, kodas ir buveinės adresas (šie reikalavimai taikomi juridiniams asmenims), telefono numeris, elektroninio pašto adresas;
41.1.2. paaiškinimas, kokiam tikslui asmuo naudos ketinamą nuomoti turtą;
41.1.3. siūlomas nuompinigių dydis.
41.2. Nekilnojamojo turto registro centrinio duomenų banko išrašo kopiją, kai bendrosios nuosavybės teise valdomą savivaldybės nekilnojamąjį turtą nori išsinuomoti šio turto bendraturtis;
41.3. Nekilnojamojo turto registro centrinio duomenų banko išrašo ir (arba) sutarties kopiją, kai savivaldybės nekilnojamąjį turtą nori išsinuomoti greta šio turto esančių statinių savininkas ar kitais teisėtais pagrindais turtą valdantis asmuo;
41.4. dokumentus, kuriais patvirtinama, kad pelno nesiekiančių subjektų pagrindinis veiklos tikslas atitinka bent vieną iš Įstatymo 14 straipsnio 2 dalyje nustatytų tikslų (tokie dokumentai: juridinio asmens Lietuvos Respublikos juridinių asmenų registro elektroninio sertifikuoto išrašo kopija, įstatų kopija, laisvos formos veiklos ataskaita, kurioje pateikiama informacija apie suorganizuotus renginius, jų datas, dalyvių skaičių, ir panašaus pobūdžio dokumentai);
41.5. dokumentus, kuriais patvirtinama, kad savivaldybės turtas išnuomojamas trumpalaikiam renginiui, kurio trukmė ne ilgesnė nei 30 dienų, organizuoti (tokie dokumentai yra renginių tvarkaraštis, skelbimas ir (arba) pasirašytos sutartys dėl renginio organizavimo, kuriuose numatomas dalyvių skaičius, ir panašaus pobūdžio dokumentai);
41.6. kitus turto valdytojo prašomus pateikti dokumentus ir (ar) informaciją, kurie patvirtintų šiame punkte nurodytuose dokumentuose pateiktos informacijos teisingumą.
42. Turto valdytojas ne vėliau kaip per 1 darbo dieną nuo Aprašo 41 punkte nurodytų paraiškos, kitų dokumentų ir informacijos gavimo dienos įvertina, ar prašomas išnuomoti turtas atitinka Aprašo 38 punkte nustatytus reikalavimus, pateikta paraiška ir dokumentai atitinka Aprašo 41 punkte nustatytus reikalavimus, o siūlomas savivaldybės turto nuompinigių dydis yra ne mažesnis už turto valdytojo pagal Nuompinigių už Panevėžio rajono savivaldybės ilgalaikio ir trumpalaikio materialiojo turto nuomą skaičiavimo taisykles paskaičiuotą arba, Įstatymo 15 straipsnio 2 dalies 4 punkte nurodytu atveju, pagal paskutinį komisijos viešo nuomos konkurso sąlygose nurodytą ir paskelbtą nuompinigių dydį ir nustatęs, kad:
42.1.	asmuo, norintis išsinuomoti savivaldybės turtą be konkurso, pateikė ne visus Aprašo 41 punkte nurodytus dokumentus, pateiktoje paraiškoje užpildyti ne visi Aprašo                     41.1 papunktyje nurodyti duomenys ir (arba) paraiškoje nurodytas siūlomas savivaldybės turto nuompinigių dydis yra  mažesnis, nei tą  numato Aprašo 42 punktas, ne vėliau  kaip per 1 darbo dieną nuo dokumentų gavimo dienos informuoja paraišką pateikusį asmenį apie būtinybę per 2 darbo dienas pateikti trūkstamus dokumentus ir (ar) patikslinti paraiškoje nurodytą informaciją, nes priešingu atveju pateikti dokumentai nebus perduodami Savivaldybės administracijos direktoriui, nes neatitinka Aprašo 41 ir (ar) 42 punktų reikalavimų;
42.2.	pateikti dokumentai atitinka Aprašo 41 punkte nurodytus reikalavimus, per              1 darbo dieną nuo dokumentų gavimo dienos (42.1 papunktyje nurodytu atveju – nuo visų patikslintų ir (ar) trūkstamų dokumentų gavimo dienos) pateikia Savivaldybės administracijai (šis papunktis netaikomas, jei turto valdytojas yra Savivaldybės administracija):
42.2.1.	asmens, pageidaujančio išsinuomoti savivaldybės turtą be konkurso, pateiktų dokumentų kopijas;
42.2.2.	komisijos patvirtintas paskutines viešo nuomos konkurso sąlygas – tais atvejais, kai savivaldybės turtą ketinama išnuomoti Įstatymo 15 straipsnio 2 dalies 4 punkte nurodytu atveju;
42.2.3.	raštą, kuriame nurodomi šie duomenys:
42.2.3.1.	informacija, ar turto valdytojas sutinka paraišką pateikusiam asmeniui išnuomoti patikėjimo teise valdomą savivaldybės turtą (tuo atveju, kai turto valdytojas nesutinka išnuomoti savivaldybės turtą, turi būti pateiktas argumentuotas paaiškinimas, kodėl nesutinkama išnuomoti savivaldybės turtą);
42.2.3.2.	nuomotino savivaldybės turto pavadinimas, kiekis (jeigu išnuomojami keli to paties pavadinimo turto vienetai) ir kiti turto identifikavimo duomenys (ketinant išnuomoti nekilnojamąjį turtą nurodomas nuomotino turto adresas, unikalus numeris, plotas arba tūris, patalpų indeksai);
42.2.3.3.	nuomos terminas;
42.2.3.4.	nuomotino turto naudojimo paskirtis ir ypatumai (veiklos, kuriai galėtų būti naudojamas išnuomojamas turtas, pobūdis; specifinės nuomos sąlygos, jeigu tokių yra);
42.2.3.5.	nuomotino savivaldybės turto pradinis nuompinigių dydis, apskaičiuotas pagal Nuompinigių už Panevėžio rajono savivaldybės ilgalaikio ir trumpalaikio materialiojo turto nuomą skaičiavimo taisykles, arba paskutinis komisijos viešo nuomos konkurso sąlygose nurodytas nuompinigių dydis (tais atvejais, kai savivaldybės turtą ketinama išnuomoti Įstatymo 15 straipsnio    2 dalies 4 punkte nurodytu atveju).
43. Savivaldybės administracijos direktorius, jo nesant – Savivaldybės administracijos direktoriaus pavaduotojas, gavęs Aprašo 42.2 papunktyje nurodytus dokumentus, ne vėliau kaip per 5 darbo dienas nuo dokumentų gavimo dienos, o tais atvejais, kai turtas išnuomojamas neatidėliotiniems darbams atlikti, – ne vėliau kaip per 1 darbo dieną nuo dokumentų gavimo dienos, priima sprendimą dėl turto nuomos be konkurso ir per 1 darbo dieną nuo sprendimo priėmimo dienos apie priimtą sprendimą informuoja turto valdytoją ir paraišką pateikusį asmenį.
44. Jeigu Savivaldybės administracijos direktorius nesutinka išnuomoti savivaldybės turto be konkurso, paraišką pateikęs asmuo apie tai informuojamas raštu ne vėliau kaip per 5 darbo dienas nuo dokumentų gavimo dienos, o kai paraiška pateikta siekiant išsinuomoti turtą naudoti neatidėliotiniems darbams atlikti, – ne vėliau kaip per 1 darbo dieną nuo dokumentų gavimo dienos, pateikiant argumentuotą atsakymą, kodėl  atsisakoma išnuomoti savivaldybės turtą.
45. Išnuomojant savivaldybės turtą neatidėliotinam darbui atlikti ar trumpalaikiam renginiui, kurio trukmė yra ne ilgesnė kaip 30 kalendorinių dienų, organizuoti, turto valdytojas su paraišką išsinuomoti turtą pateikusiu asmeniu pasirašo Savivaldybės turto trumpalaikės nuomos sutartį, sudarytą pagal Aprašo 3 priede nustatytą Savivaldybės materialiojo turto trumpalaikės nuomos sutarties pavyzdinę formą.“.
10. Pakeisti 48.1–48.4 papunkčius ir juos išdėstyti taip:
48.1. įkeisti nuomos teisės, perduoti jos kaip turtinio įnašo ar kitaip jos suvaržyti;
48.2. išpirkti nuomojamą savivaldybės turtą. Jis gali dalyvauti parduodant šį turtą Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatyta tvarka;
48.3. subnuomoti nuomojamą turtą;
48.4. be turto savininko sprendimo atlikti kapitalinio remonto arba rekonstravimo darbus.“.
11. Pripažinti netekusiais galios 49 ir 50 punktus.
12. Pakeisti 52 punktą ir jį išdėstyti taip:             
 „52. Nuomininkas, sutartyje nustatytu laiku nesumokėjęs nuompinigių, moka už kiekvieną pradelstą dieną 0,05 procento dydžio delspinigius.“.
                                        13. Pakeisti Panevėžio rajono Savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo 1 priedo:
		13.1.  4.7 papunktį ir jį išdėstyti taip: 
	„4.7. Nuomininkui draudžiama subnuomoti turtą,  be turto savininko sprendimo (sutikimo) atlikti statinio kapitalinio remonto ar rekonstravimo darbus (pagerinti turtą). Nuomininkas turi teisę be išankstinio turto savininko sprendimo (sutikimo) savo sąskaita atlikti statinio pertvarkymus, reikalingus tam, kad turtą būtų galima naudoti pagal paskirtį, numatytą Sutarties 1.2 papunktyje, su sąlyga, kad tokie pertvarkymai nėra susiję su statinio rekonstrukcija ar kapitaliniu remontu, kaip jie yra apibrėžti Lietuvos Respublikos statybos įstatyme.“;
	13.2. 6.2 papunktį ir jį išdėstyti taip:
	„6.2. Jeigu per visą nuomos terminą nuomininkas laikysis savo įsipareigojimų pagal  Sutartį, pasibaigus nuomos terminui su juo galima sudaryti naują turto nuomos sutartį papildomam terminui, nekeičiant nuomos sąlygų. Nuomotojas privalo užtikrinti, kad turto nuomos sutarties atnaujinimo atveju bendra nuomos trukmė nebūtų ilgesnė kaip 10 metų. Nuomotojas ne vėliau kaip prieš                    2 mėnesius raštu informuoja nuomininką dėl naujos turto nuomos sutarties sudarymo papildomam terminui.“;
	13.3. pakeisti 7.2 papunktį ir jį išdėstyti taip:  
	„7.2. Jeigu kuri nors šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama, ne vėliau kaip per 3 kalendorines dienas nuo tokių aplinkybių atsiradimo dienos informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį.“.
[bookmark: _GoBack]	Šis sprendimas skelbiamas Teisės aktų registre.















Panevėžio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo 
3 priedas

(Savivaldybės materialiojo turto trumpalaikės nuomos sutarties pavyzdinė forma)

SAVIVALDYBĖS MATERIALIOJO TURTO TRUMPALAIKĖS NUOMOS SUTARTIS

_____________ Nr.____________
(data)                                      
___________________________
(sudarymo vieta)

I SKYRIUS
SUTARTIES ŠALYS

Nuomotojas  _________________________________________________________ ,
(savivaldybės turto valdytojo pavadinimas, kodas ir buveinė), 
atstovaujamas (-a) 	,
	(atstovo vardas, pavardė, pareigos)
veikiančio (-ios) pagal 	,
	(atstovavimo pagrindas, dokumento data, numeris)
ir nuomininkas 	
(nuomininko vardas, pavardė, asmens kodas, gyvenamoji vieta (jeigu nuomininkas fizinis asmuo); 
	,
nuomininko pavadinimas, kodas, buveinė (jeigu nuomininkas juridinis asmuo)
atstovaujamas (-a) 	,
	(atstovo vardas, pavardė, pareigos)
veikiančio (-ios) pagal 	,
(atstovavimo pagrindas, dokumento data, numeris) 
(toliau kartu – šalys) remdamiesi ____________________________________________________ , 
(dokumento, kuriuo vadovaujantis išnuomojamas savivaldybės turtas, pavadinimas, data ir numeris)

sudarė šią sutartį (toliau – sutartis), pagal kurią:

II SKYRIUS
SUTARTIES OBJEKTAS

1.	Nuomotojas nuo 20__ m. _________ d. ___ val. iki 20 __ m. __________d. __val. išnuomoja nuomininkui materialųjį turtą (toliau – turtas) -_________________________________
_______________________________________________________________________________ ,
(nuomojamo turto pavadinimas ir trumpas apibūdinimas: ilgalaikio materialiojo turto inventorinis numeris, įsigijimo savikaina, likutinė vertė; nekilnojamojo turto adresas, unikalus numeris, statinio pažymėjimas plane, nuomojamas plotas ar tūris, patalpų indeksai; įrenginių – pagrindinės charakteristikos)
kurio būklė perdavimo metu  _______________________________________________________
(nurodoma turto būklė)
naudoti ________________________________________________________________________ .
(nurodyti turto naudojimo paskirtį – neatidėliotinų darbų ar renginio pavadinimas)

III SKYRIUS
SUTARTIES SĄLYGOS

2.	Nuomininkas ne vėliau kaip per 3 darbo dienas po neatidėliotinų darbų ar renginio pabaigos sumoka visą turto nuomos kainą __________ Eur.
3.	Nuomininkas neturi teisės keisti turto būklės.
4.	Kitos sąlygos _____________________________________________________
(Panevėžio rajono savivaldybės administracijos direktoriaus įsakyme dėl turto nuomos nustatytos sąlygos)
5.	Nuomotojas įsipareigoja užtikrinti, kad šioje sutartyje nurodytu (nurodytais) nuomos terminu (terminais) išnuomojamas turtas atitiks turtui keliamus priežiūros, priešgaisrinės saugos, sanitarinius reikalavimus, bus atlaisvintas ir juo galės naudotis nuomininkas.
6.	Nuomininkas įsipareigoja:
6.1.	naudoti turtą pagal paskirtį, griežtai laikytis šios paskirties turtui keliamų priežiūros, priešgaisrinės saugos, sanitarinių reikalavimų ir kitų su turto eksploatavimu susijusių taisyklių;
6.2.	naudotis išsinuomotu turtu taip, kad netrukdytų juo naudotis kitiems teisėtiems to turto naudotojams;
6.3.	pasibaigus šios sutarties terminui, atlaisvinti 1 punkte nurodytą turtą ir jį palikti tokios būklės, kokios jis buvo perduotas.
7.	Nuomininkui draudžiama subnuomoti nuomojamą turtą arba kitaip leisti kitiems asmenims juo naudotis, perleisti savo teises ir pareigas, atsiradusias iš šios trumpalaikės nuomos sutarties.

IV SKYRIUS
ŠALIŲ ATSAKOMYBĖ

8.	Pasibaigus šioje sutartyje numatytam nuomos terminui, nuomininkas, neatlaisvinęs sutarties 1 punkte nurodyto turto pagal šioje sutartyje nustatytas sąlygas, moka dvigubo dydžio nuomos mokestį už kiekvieną pradelstą valandą (jeigu sutartyje nurodytas terminas valandomis) arba už kiekvieną pradelstą kalendorinę dieną (jeigu terminas nurodytas kalendorinėmis dienomis) (kas nereikalinga, išbraukti).
9.	Kartu su turto perdavimu nuomininkui pereina turto žūties ar sugadinimo atsitiktinė rizika bei atsakomybė už tretiesiems asmenims padarytą žalą.
10. Nuomininkas, šioje sutartyje nustatytu laiku nesumokėjęs nuompinigių, moka delspinigius už kiekvieną pavėluotą dieną – 0,05 procento nuo nesumokėtos nuompinigių sumos.
11.  Už turto pabloginimą nuomininkas atsako Lietuvos Respublikos civilinio kodekso 6.500 straipsnyje nustatyta tvarka.

V SKYRIUS
SUTARTIES GALIOJIMAS, PASIBAIGIMAS IR NUTRAUKIMAS

12. Ši sutartis įsigalioja jos pasirašymo dieną.
13.  Ši sutartis pasibaigia, pasibaigus nuomos terminui, nurodytam sutarties 1 punkte. Sutarties termino pabaiga neatleidžia šios sutarties šalių nuo pareigos tinkamai įvykdyti įsipareigojimus, kylančius iš šios sutarties.
14.  Ši sutartis gali būti nutraukiama prieš terminą vienašališkai nuomotojo iniciatyva, jei nuomininkas naudoja turtą ne pagal paskirtį, dėl kurios buvo išnuomotas, be nuomotojo leidimo perleidžia išnuomotą turtą trečiajam asmeniui arba tyčia ar dėl neatsargumo blogina turto būklę.
15.  Ši sutartis gali būti nutraukiama prieš terminą šalių susitarimu. 

VI SKYRIUS
NENUGALIMOS JĖGOS (FORCE MAJEURE) APLINKYBĖS

16. Nė viena šalis nelaikoma pažeidusi sutartį arba nevykdanti savo įsipareigojimų pagal sutartį, jeigu įsipareigojimus vykdyti jai trukdo nenugalimos jėgos (force majeure) aplinkybės, atsiradusios po sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840.
17. Jeigu kuri nors šalis mano, kad atsirado nenugalimos jėgos aplinkybių, dėl kurių ji negali vykdyti savo įsipareigojimų, ji nedelsdama nuo tokių aplinkybių atsiradimo pradžios informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį.

VII SKYRIUS
BAIGIAMOSIOS NUOSTATOS

18. Nuomininkas, pasirašydamas šią sutartį, pripažįsta, kad jis sutinka su išnuomoto turto būkle.
19.  Bet koks ginčas, kylantis iš sutarties ar susijęs su sutartimi, kuris neišsprendžiamas derybų būdu, turi būti sprendžiamas teisme Lietuvos Respublikos įstatymų nustatyta tvarka.
20.  Turto perdavimo nuomai ir grąžinimo iš nuomos atskiri perdavimo–priėmimo aktai nesurašomi. Turto perdavimo–priėmimo nuomai aktą atitinka ši sutartis, o turto perdavimo–priėmimo (grąžinimo) iš nuomos aktą atitinka šioje sutartyje padaryta žyma apie grąžinimą.
21.  Sutartis surašoma dviem egzemplioriais – po vieną kiekvienai sutarties šaliai.

VIII SKYRIUS
SUTARTIES ŠALIŲ REKVIZITAI IR ADRESAI

	Nuomotojas:
	
	Nuomininkas: 

	
	
	

	
	
	

	(turto valdytojo pavadinimas, buveinė, telefono numeris)
	
	(nuomininko – fizinio asmens vardas, pavardė, 	gyvenamoji vieta, telefono numeris, nuomininko – juridinio asmens, pavadinimas, buveinė, telefono
numeris)


	Juridinio asmens kodas:

	
	Juridinio asmens kodas arba asmens
kodas (fiziniams asmenims):


	Kredito įstaigos rekvizitai:
	
	Kredito įstaigos rekvizitai:

	
	
	

	Nuomotojo vardu sutartį pasirašo:

	
	Nuomininko vardu sutartį pasirašo:

	(Vardas ir pavardė)
	
	(Vardas ir pavardė)

	
	
	

	(Parašas)
	
	(Parašas)

	A.V.
	
	A.V.


(Jeigu reikalavimas turėti antspaudą nustatytas įstatymuose.)



	Turtas grąžintas iš nuomos: 20___-___-___, _____ val. 


	Turto būklė

	Nuomininkas                 

	Nuomotojas



_______________________


PANEVĖŽIO RAJONO SAVIVALDYBĖS ADMINISTRACIJOS
EKONOMIKOS IR TURTO VALDYMO SKYRIUS

Panevėžio rajono savivaldybės tarybai

SPRENDIMO „DĖL PANEVĖŽIO RAJONO SAVIVALDYBĖS TARYBOS 2019 M. SPALIO 31 D. SPRENDIMO NR. T-214 „DĖL PANEVĖŽIO RAJONO SAVIVALDYBĖS ILGALAIKIO MATERIALIOJO TURTO VIEŠO NUOMOS KONKURSO IR NUOMOS BE KONKURSO ORGANIZAVIMO IR VYKDYMO TVARKOS APRAŠO PATVIRTINIMO“ PAKEITIMO“ PROJEKTO AIŠKINAMASIS RAŠTAS 

2021 m. rugpjūčio 11 d.
Panevėžys

1. Sprendimo projekto tikslai ir uždaviniai
Šis Panevėžio rajono savivaldybės tarybos sprendimo projektas teikiamas, siekiant pakeisti Panevėžio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašą, patvirtintą Panevėžio rajono savivaldybės tarybos 2019 m. spalio 31 d. sprendimu Nr. T-214 „Dėl Panevėžio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“.
	2. Siūlomos teisinio reguliavimo nuostatos 
	Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 3 punkte numatyta, kad Savivaldybės taryba nustato savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarką. 
 	3. Laukiami rezultatai
Savivaldybės tarybos sprendimu siekiama įgyvendinti Lietuvos Respublikos teisės aktus.
	4. Lėšų poreikis ir šaltiniai
	Nėra.
	5. Kiti sprendimui priimti reikalingi pagrindimai, skaičiavimai, paaiškinimai
Nėra.
	

Vyr. specialistė							Jadvyga Balčienė

